b"\n_START_ARTICLE_\nNectogalinis\n_START_SECTION_\nAdaptaci\xc3\xb3 a una vida semiaqu\xc3\xa0tica\n_START_PARAGRAPH_\nEls membres d'aquesta tribu que tenen un estil de vida semiaqu\xc3\xa0tic han desenvolupat diverses adaptacions. Per exemple, algunes esp\xc3\xa8cies dels g\xc3\xa8neres Chimarrogale, Nectogale, Neomys i Sorex tenen p\xc3\xa8ls r\xc3\xadgids als costats dels dits i els peus, tant a les potes anteriors com les posteriors. Aix\xc3\xb2 augmenta la superf\xc3\xadcie dels peus, ajudant l'animal a nedar. A m\xc3\xa9s, esp\xc3\xa8cies com la musaranya aqu\xc3\xa0tica pirinenca tenen una cua allargada amb p\xc3\xa8ls que formen una estructura en forma de quilla, que funciona de manera similar a un tim\xc3\xb3 quan l'animal es despla\xc3\xa7a dins l'aigua."